stanford-oval/wikipedia huggingface dataset:
Norman Boyd Kinnear
Teoksia

Notes on the Animals-Mammals, Birds & Reptiles-of Mesopotamia. 1916.
List of British Vertebrates. 1935.
Popular Handbook of Indian Birds, yhdessä Hugh Whistlen kanssa. 1949.
Catalogue of the Genus Felis, yhdessä Reginald Innes Pocockin ja Terence Charles Stuart Morrison Scottin kanssa. 1951.
Borgön linnavuori

| Borgön linnavuori> Forborgen på Borgö.Sijainti |
| --- | --- |
 Borgön linnavuori
Koordinaatit:  60.18068°N, 19.67994°E
Valtio:  Suomi
Paikkakunta:  Hammarland
Historia
Tyyppi:  Linnavuori
Infobox OKVirheellinen NIMI-arvo: 
Borgön linnavuori on Ahvenanmaalla Hammarlandissa Marsundin salmen suulla olevan Borgön saaressa sijaitseva linnavuori.
Linnavuori

Linnavuori sijaitsee Borgön luoteiskulmassa Gavelbergetin huipulla. Mäen lakialetta rajaa lännessä ja pohjoisessa jyrkänne, jota on hyödynnetty linnan puolustuksessa. Mäen itä- ja etelärinteet ovat loivat ja niille on rakennettu puolustusvarustukset, joiden jäännökset on merkitty näkyviin Kansalaisen karttapaikkaan. Matts Dreijerin julkaiseman piirroksen mukaan linnapiha on ollut 110 metriä pitkä ja 50–60 metriä leveä. Hän ilmoittaa pihan pinta-alaksi 3/4 hehtaaria. Puolustusvarustuksista on jäljellä kivivallit, jotka ovat enimmillään metrin korkuiset. Linnan 8 metriä leveä ”portti” on sijainnut koilliskulmauksessa, jossa sijaitsee jyrkänteestä alkava lyhyt kivivalli. Portista jatkuu yli 60 metriä pitkä suora kivivalli pohjois-eteläsuuntaisena ja se kaartuu länteen 50 metrin mittaisena. Linnan kaakkoiskulmassa sijaitsee kasa nyrkin ja pään kokoisia kiviä, joka arvellaan olleen varasto heittokiviä.
Linnasta aukeaa esteetön näkymä aukeaa Ahvennanmerelle ja Eckerön eteläpuolelle, joita on mahdollisesti tarkkailtu sieltä.
Tutkimuksia

Vuorilinna on mainittu ”Antikvitetsransakningar”-julkaisussa vuosilta 1667–1674.
Norman Corwin

Norman Corwin vuonna 1973.
Norman Lewis Corwin (s. 3. toukokuuta 1910 – 18. lokakuuta 2011 Los Angeles, Kalifornia, Yhdysvallat) oli yhdysvaltalainen käsikirjoittaja.
Corwin syntyi juutalaiseen sukuun Bostonissa Massachusettsissa. Hänen suvussaan on esiintynyt poikkeuksellista pitkäikäisyyttä; sen lisäksi, että Norman Corwin itse vietti 100-vuotispäiväänsä toukokuussa 2010, hänen Emil-veljensä jäi eläkkeelle 98 vuoden iässä ja isä Samuel oli kuollessaan peräti 112-vuotias. Corwinin vanhemmilla oli kaikkiaan neljä lasta.
Corwin aloitti työnsä lehdistössä. Hän muutti vuonna 1936 New Yorkiin ja nousi pian julkisuuteen radiotyöstään. Hänen tunnetuimpia radiokuunnelmiaan on On a Note of Triumph (ensiesitys 8. toukokuuta 1945). Hän kirjoitti myös kaksi Broadway-näytelmää, The Rivarly (1959) ja The World of Carl Sandburg (1960). Vuonna 2005 valmistui Corwinin elämään perustuva Oscar-palkittu dokumenttielokuva A Note of Triumph: The Golden Age of Norman Corwin.
Radio-ohjelmien ja näytelmien lisäksi Corwin teki käsikirjoituksia myös elokuviin, kuten Irving Stonen Vincent van Goghia käsittelevään elämäkerralliseen romaaniin pohjautuva Hän rakasti elämää (1956). Hän oli tästä työstään parhaan sovitetun käsikirjoituksen Oscar-ehdokas. Hänelle on myönnetty kaksi Peabody Awardia, Emmy-palkinto ja Golden Globe.
Corwinista tuli 12. toukokuuta 1990 Lincoln Collegen kunniatohtori ja vuonna 1993 Radio Hall of Famen jäsen. Vanhuutensa päivinä Corwin asui Los Angelesissa ja luennoi viimeiseen saakka Etelä-Kalifornian yliopistossa. Hän oli vuodesta 1947 naimisissa näyttelijä Katherine Locken (k. 1995) kanssa. Kirjailija Philip Roth sai nuorena vahvoja vaikutteita Corwinin kuunnelmista, kuten myös hänen luomansa hahmo Alex Portnoy.
Aiheesta muualla

Kuvia tai muita tiedostoja aiheesta Norman Corwin Wikimedia Commonsissa
Brainstorm (lautapeli)

| Brainstorm |
| --- | --- |
Pelaajia:  4–16
Ikäsuositus:  7+
Pelin kesto:  45 min+
Monimutkaisuus:  matala
Strategisuus:  matala
Satunnaisuus:  keskitaso
 BoardGameGeek 
Brainstorm on Casper AB:n julkaisema seurapeli, jossa pelaajat yrittävät joukkueittain arvata sanoja, jotka liittyvät kortin aiheeseen.
Pelissä 2–4-henkiset joukkueet yrittävät vuorotellen arvata kymmentä erilaista vastausta kortin aiheesta. Joukkueella on noin minuutti aikaa luetella arvauksiaan. Jokaisessa kortissa on kaksi aihetta, joista valitaan toinen. Tarkastajajoukkue pitää kirjaa oikeista vastauksista. Arvaajajoukkue etenee pelilaudalla oikeiden vastauksien määrän mukaan.
Sisältö

Säännöt
Pelilauta
4 aivon muotoista pelinappulaa
560 erilaista aihetta
Korttiteline
Merkintäkynä
Tiimalasi
Taikalasit
Pelin kulku

Arvaajajoukkueella on kymmenen sekuntia aikaa päättää, kumman kortin aiheista he valitsevat. Poikkeuksena on kuitenkin tilanne, jossa toinen joukkue saa päättää arvaajajoukkueen aiheen (kohta pelilaudalla).
Arvaajajoukkueen vasemmalla puolella oleva joukkue ottaa kortin. Yksi tämän joukkueen pelaaja toimii tarkastajana, joka pitää kirjaa arvaajajoukkueen vastauksista. Hän laittaa päähänsä taikalasit, joilla erottaa vastaukset kortin taustasta.
Seuraavaksi käännetään tiimalasi. Arvaajajoukkue yrittää nyt arvata asioita, jotka saattaisivat liittyä aiheeseen.
Arvaajajoukkueen vuoro päättyy, kun tiimalasin aika on kulunut umpeen. Tarkistaja kertoo, mitkä kohdat joukkue arvasi oikein ja mitkä jäivät arvaamatta. Erimielisyyksien sattuessa pelaajat päättävät keskenään, hyväksytäänkö vastaus.
Arvaajajoukkueen nappulaa siirretään pelilaudalla oikeiden vastausten mukaan. Jokaisesta oikeasta vastauksesta saa edetä yhden ruudun verran eteenpäin. Lisäksi jokaisesta vaativan vastauksen (kursivoituna kortissa) arvaamisesta saa edetä yhden lisäruudun.
Jos joukkue osuu pelilaudalla ruutuun, joka käskee siirtymään tietyn määrän ruutuja eteen- tai taaksepäin, on siirto tehtävä välittömästi.
Uusi arvaajajoukkue valitsee itselleen aiheen. Peli jatkuu kuten edellisen vuoron aikana.
Pelin voittaa joukkue, joka saa ensimmäisenä nappulansa maaliin.
Esimerkkitehtäviä (aihe ja sen halutut vastaukset)
Lusikalla syötävät asiat
Shakespeare-näytelmät
Nordic Rescue Group

Nordic Rescue Group on suomalainen palo- ja pelastusajoneuvojen valmistaja, johon kuuluvat Saurus Oy ja Kaarinassa toimiva Vema Lift Oy sekä kesällä 2021 yritysostolla konserniin hankittu ruotsalainen Sala Brand AB. NRG:n omistavat yhdessä pääomasijoittaja Sievi Capital ja valtion sijoitusyhtiö  Tesi eli Suomen Teollisuussijoitus.
Belmopan

| Belmopan |
| --- | --- |
 Belizen parlamentti Belmopanissa.
 lippu
 Kaupungin sijainti Belizessä.
 Koordinaatit: 17°15′05″N, 88°46′01″W 
Valtio:  Belize
Alue:  Cayo
Hallinto:  
 – Kaupunginjohtaja:  Khalid Belisle (UDP)
Pinta-ala:  
 – Kokonaispinta-ala:  32,78 km²
Korkeus:  76 m
Väkiluku (2018):  23 038
 – Väestötiheys:  703 as./km²
Aikavyöhyke:  UTC-6
 – Kesäaika:  UTC-5
Suuntanumero(t):  501+8
 http://www.belmopancitycouncil.org 
Infobox OKVirheellinen NIMI-arvo: 
Belmopan on Keski-Amerikassa sijaitsevan Belizen pääkaupunki ja asukasluvultaan maan toiseksi suurin kaupunki Belize Cityn jälkeen. Se sijaitsee Cayon alueella maan keskiosissa. Belmopanin arvioitu asukasluku vuonna 2018 oli 23 038, kun vuoden 2010 väestönlaskennassa kaupungin asukasluku oli 13 931.
Kaupungin pormestari on ollut vuodesta 2015 Khalid Belisle.
Maantiede

Belmopan sijaitsee Belizejoen laaksossa maan keskiosissa Cayon alueella. Se sijaitsee sisämaassa, 80 kilometriä länteen entisestä pääkaupungista Belize Citystä. Kaupunki on melko lähellä Mountain Pine Ridgen luonnonpuistoa.
Maantiede > Ilmasto

Belmopanissa on Köppenin ilmastoluokituksen mukaan trooppinen monsuuni-ilmasto. Vuoden ympäri on kuumaa ja sateista, mutta keväisin on parin kuukauden mittainen kuiva kausi. Vuoden keskilämpötila on noin 25 °C ja keskimääräinen sademäärä 2 000 millimetriä. Toukokuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on tammikuu, jolloin keskilämpötila on noin 22 °C. Sateisin kuukausi on heinäkuu, jolloin sataa keskimäärin noin 320 millimetriä. Huhtikuu puolestaan on kuivin kuukausi. Silloin keskimääräinen sadanta on 49 millimetriä. Päivisin on kuuma, mutta öisin on viileää.
Maantiede > Kaupunkikuva

Monien muiden tarkoituksenmukaisesti pääkaupungeiksi rakennettujen kaupunkien tapaan Belmopanissa on leveitä päällystettyjä katuja, puistoja ja ankeita toimistorakennuksia. Poikkeuksena toimii kaupungin eloisa keskusmarkkina-alue.
Historia

Hurrikaani Hattien tehtyä pahoja tuhoja Belize Cityyn vuonna 1961 Belmopan valittiin maan uudeksi pääkaupungiksi, kun maa oli vielä Yhdistyneen kuningaskunnan vallan alla. Paikka valittiin riittävän kaukaa rannikolta, jotta tulvien aiheuttamat vahingot vältettäisiin. Kaupungin sijainnin valinnassa otettiin huomioon myös maasto. Belmopanin rakentaminen alkoi vuonna 1966 Yhdistyneen kuningaskunnan tuella. Pääkaupungin asema virallistui vuonna 1970, jolloin myös maan hallitus muutti Belmopaniin rakentamisen ensimmäisen vaiheen valmistuessa. Asuntojen rakentaminen jatkui vielä 1970-luvulla.
Hallinto

Belmopanissa sijaitsee Belizen parlamenttitalo.
Talous

Belmopanissa toimii useita pankkeja. Vaikka Belmopan on Belizen pääkaupunki, Belize City on yhä talouden keskus.
Talous > Liikenne

Belmopanissa on joitakin linja-autolinjoja sekä lentokenttä, josta on lentoja Belize Cityyn.
Väestö

Belmopan on Belizen nopeimmin kasvava kaupunki muuttovoiton ansiosta. Aiemmin kaupungin väestö koostui lähinnä julkisen sektorin työntekijöistä, mutta myöhemmin kaupunkiin on muuttanut yhä enemmän väestöä, joista monet ovat asettuneet kaupungin laitamille.
Aiheesta muualla

Kuvia tai muita tiedostoja aiheesta Belmopan Wikimedia Commonsissa
Brainwave Jr. (Henry King Jr)

| Brainwave Jr>  |
| --- | --- |
Luoja(t):  Roy Thomas ja Jerry Ordway
Kustantamo:  DC Comics
Ensiesiintyminen:  All-Star Squadron nro 24 (elokuu 1983)
Henkilötiedot
Oikea nimi:  Henry King Jr.
Status:  Aktiivinen
Pituus:  180 cm
Paino:  75 kg
Ryhmäsidokset:  Society of America Infinity Inc.
Voimat:  Telepatia, Telekinesia
Suhteet
Sukulaiset:  Henry King (isä), Merry Pemberton (äiti, kuollut), Sylvester Pemberton (eno), Jacqueline Pemberton (siskopuoli)
Henry King Jr. on DC Comics -kustantamon sarjakuvissa esiintyvä supersankari, joka on yleisesti kuvattu supersankarina ja superpahis Brain Waven poikana. Henry Jr. on ensisijaisesti Infinity, Inc:n jäsen.
Brainwave Jr. Muissa medioissa

Henry King Jr. esiintyy live-action-televisiosarjassa Stargirl, jota esittää Jake Austin Walker. Tämä versio on Blue Valley High -opiskelija, jalkapalloilija, Yolanda Montezin entinen poikaystävä ja Cindy Burmanin poikaystävä. Kun hänen isänsä Henry Sr. joutui sairaalaan, Henry Jr. alkaa vierailla hänen luonaan hänen toipuessaan, jolloin Henry Jr.:n voimat alkavat kehittyä ennen kuin ne ilmenevät täysin sen jälkeen, kun Cindy haastaa Stargirlin. Tutkittuaan voimiaan ja isänsä työtä Henry Jr. alkaa hitaasti jakaa isänsä näkemyksiä ihmisyydestä. Pian sen jälkeen, kun Stargirl yrittää vakuuttaa hänet muusta siviiliidentiteetissään, Henry Jr. tekee ensimmäisen murhansa, kun hän tappaa isänsä asianajajan, joka yritti saada häneltä elatusapua. Saatuaan selville, että Henry Sr. tappoi hänen äitinsä varmistaakseen uskollisuutensa Injustice Societylle, Henry Jr. päättää taistella häntä vastaan ​​ja antaa henkensä pelastaakseen Stargirlin Justice Societyn ja rohkaisee häntä jatkamaan taistelua. Samalla hän pyytää anteeksi Yolandalta, ennen kuin kuolee.
Henry King Jr. versio Brainwavesta esiintyi Young Justice animaatiosarjassa, jossa hän oli Infinity, Inc. jäsen.
Nordic Trophy Finland

Nordic Trophy Finland on jääkiekkoturnaus, jossa pelaavat kuusi SM-liigan joukkuetta. Turnaus käydään ennen varsinaisen liigakauden alkua elokuussa.
Turnaus perustettiin, kun Nordic Trophy-turnauksen jatko oli epäselvä.
Berndt Godenhjelm

Jeesus ristillä, 1843, Kuopion tuomiokirkko.
Kristuksen kirkastus, 1839, Sitkan luterilainen kirkko, Alaska.
Berndt Abraham Godenhjelm (30. maaliskuuta 1799 Mäntyharju – 14. joulukuuta 1881 Helsinki) oli suomalainen taidemaalari. Hän maalasi uransa aikana 25 alttaritaulua ja oli näin 1800-luvun keskeisiä alttaritauluja maalanneita taiteilijoita.
Elämä ja ura

Godenhjelm valmistui tuomariksi 1820 ja toimi auskultanttina Turun hovioikeudessa, ja sai varatuomarin arvon vuonna 1826. Lakiopintojen aikana Godenhjelm oli opiskellut myös taidetta ja hän sai vuonna 1827 kutsu tulla opiskelemaan taidetta Pietariin ja apurahan opiskelun turvaksi. Godenhjelm opiskeli maalausta maisemamaalari Pehr Gustaf von Heidekenin johdolla Tukholmassa 1818 ja  kuparipiirustusta Urkinin johdolla Pietarissa. Hän käytti usein ajan tavan mukaan esikuvinaan muiden teoksia.
Godenhjelmin teoksia oli ensi kerran näyttelyssä 1847 Ateneumin ja Tampereen taidemuseoissa, Cygnaeuksen galleriassa sekä Kansallismuseossa. Mäntyharjun kirkossa on ensimmäinen hänen maalaamansa alttaritaulu. Liperin kirkossa on hänen maalaamansa alttaritaulu Kristus ristillä, jonka hän maalasi Pietarissa ollessaan. Se tuotiin 1842 Liperiin. Muita hänen maalaamiaan alttaritauluja ovat  muun muassa Ikaalisten Fredrika Sofian kirkon alttaritaulu vuodelta 1874 Kristuksen kirkastuminen,  Jämsän kirkon kaksiosainen alttaritaulu vuodelta 1848 ja Kangasniemen kirkon Jeesus ottaa jäähyväiset äidiltään (1851). Godenhjelmin teoksia ovat myös Galatean riemukulku, Oikeus ja viattomuus, Hirvenhiihtäjät, Väinämöisen soitto sekä Oma kuva.
Godenhjelm toimi johtajaopettajana Suomen Taideyhdistyksen piirustuskoulussa 1848–1869. Hän oli Suomen Taiteilijaseuran kunniajäsen 1864 ja Suomen Taideyhdistyksen johtokunnan jäsen 1852–1868.
Godenhjelmin vanhemmat olivat lääninmaanmittari Adolf Fredrik Godenhjelm ja Maria Elisabet Argillander. Hänen puolisonsa oli Alexandra Fredrika o.s. Hornborg (1804–1871). Heidän pojastaan Bernhard Fredrik Godenhjelmistä tuli yliopiston lehtori ja professori. Godenhjelmien kolme muuta lasta syntyivät kuolleina.
Elämä ja ura > Alttaritauluja

Mäntyharjun kirkko, 1831, Taivaaseen astuminen
Sitkan luterilainen kirkko, Sitka, Alaska, 1839, Kristuksen kirkastus
Liperin kirkko, 1842, Kristus ristillä
Kuopion tuomiokirkko, 1843, Kristus ristillä
Johanneksen kirkko, Hamina, 1845, Kristuksen ylösnousemus. Alttaritaulun toisena osana on jäljennös Leonardo da Vincin Viimeisestä ehtoollisesta
Lapuan tuomiokirkko, 1845, Kristus ristillä
Vihdin kirkko, 1846, Jeesuksen ylösnousemus
Jämsän kirkko, 1848, kaksiosainen alttaritaulu,
Janakkalan kirkko, 1851, Jeesus ristillä
Kangasniemen kirkko, 1851, Jeesus ottaa jäähyväiset äidiltään
Kuhmoisten kirkko, 1860, Maria ja Magdalena ristin juurella
Kymin kirkko, Kotka, 1865, Jeesus Getsemanessa
Ikaalisten kirkko, 1874, Kristuksen kirkastuminen
Elämä ja ura > Alttaritauluja > Muita maalauksia kirkoissa

Hausjärven Mommilan kirkon alttaritaulua pidetään Godenhjelmin työnä ja sen arvellaan olevan 1840- tai 1850-luvulta.
Dragsfjärdin kirkossa on Godenhjelmin maalaus Kristus Getsemanessa 1850-luvulta
Aiheesta muualla

Kuvia tai muita tiedostoja aiheesta Berndt Godenhjelm Wikimedia Commonsissa
Berndt Godenhjelm Valtion taidemuseon kokoelmissa (Arkistoitu – Internet Archive)
Kuvia teoksista Valtion taidemuseon kokoelmissa (Arkistoitu – Internet Archive)
Kuva alttaritaululuonnoksesta, Museovirasto
Kauko Sorjonen, H & W Grönqvistin säätiö, Kuva alttaritaulusta Kristuksen kirkastus (Arkistoitu – Internet Archive)
Alttaritaulu alkuperäiseen paikkaansa, uutinen, Kirkon tiedotuskeskus 21.7.2000 (Arkistoitu – Internet Archive)
Heikki Hanka: B. A. Godenhjelmin kirkollinen taide, kuvat
Immanuel Alm
Johan Alm
Helena Arnell
Johan Backman
Jonas Bergman
Johan Zacharias Blackstadius
Edla Blommér
Elias Brenner
Erik Cainberg
Margareta Capsia
Wilhelm Maximilian Carpelan
Auguste Joseph Desarnod
Robert Wilhelm Ekman
Samuel Elmgren
Gustaf Wilhelm Finnberg
Lennart Forstén
Lars Gallenius
Johan Georg Geitel
Berndt Godenhjelm
Emanuel Granberg
Johan Hedberg
Johan Gustav Hedman
Pietari Henrikinpoika
Adolf Hårdh
Johan Knutson
Pehr Adolf Kruskopf
Claes Lang (vanhempi)
Petter Lang
Aleksander Lauréus
Johan Lefrén
Thomas Joachim Legler
Liedon mestari
Johan Erik Lindh
Gustaf Lucander
Charlotta Malm-Reuterholm
Karl Peter Mazér
Erik Wilhelm le Moine
Abraham Myra
Didrik Möllerum
Mathilda Rotkirch
Nils Schillmark
Johan Strömer
Johan Stålbom
Gabriel Gotthard Sweidel
Carl Gustaf Söderstrand
Emanuel Thelning
Ulrik Thersner
Mikael Toppelius
Isak Wacklin
Erik Westzynthius (nuorempi)
Erik Westzynthius (vanhempi)
Magnus von Wright
Wilhelm von Wright
NFS@Home

NFS@Home on BOINC-alustalla suoritettava hajautetun laskennan projekti, joka on aloitettu Kalifornian valtionyliopisto, Fullertonissa. Projekti etsii yleisellä lukukuntaseulalla suuria alkulukuja. Luvut on valittu Cunninghamin projektista.
Aiheesta muualla

http://escatter11.fullerton.edu/nfs/index.php
Mäkiinpäällys

Kartta Suursaaresta. Korkeuskäyrät osoittavat pinnanmuodot 30 metrin välein.
Mäkiinpäällys on Suomenlahden Suursaaressa sijaitseva 126 metriä korkea mäki, jolla sijaitsee yksi Struven ketjun kolmiomittauspisteistä.
Mäkiinpäällys on yksi Suursaaren neljästä korkeasta, kauas merelle näkyvästä mäestä Pohjoiskorkian (113 m), Haukkavuoren (142 m) ja Lounatkorkian (176 m) ohella. Mäkiinpäällys on huipuista toiseksi pohjoisin. Kallioperä idässä ja korkeammilla kukkuloilla on porfyyriä, lännessä gneissiä sekä liusketta. Muualla kalliossa on leveitä, vaaleampia graniittivanoja. Kukkuloiden välisissä laaksoissa on moreenia ja useita pirunpeltoja eli suuria alueita, joissa on pelkkää kiveä.
Mäkiinpäällyksellä on yksi Unescon maailmanperintöluetteloon joidenkin kohteidensa osalta kuuluvan, Euroopan pohjoisesta etelään halkovan Struven ketjun suojelluista mittauspisteistä, Mäki-Pälys (60°04′27″N, 26°58′11″E). Vähän sen pohjoispuolella on toinen piste, Totška Z (60°05′07″N, 26°57′40″E).  Nämä ovat  nykyään ketjun ainoat Venäjän federaation valtioalueella olevat pisteet. Muut mittauspisteet ovat Norjan, Ruotsin, Suomen, Viron, Latvian, Liettuan, Valko-Venäjän ja Ukrainan alueilla.
Bert Robertsson

| Bert Robertsson> Henkilötiedot |
| --- | --- |
Syntynyt: 30. kesäkuuta 1974 (ikä 50) Södertälje, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  96 kg
Seura
Seura:  Linköping HC
Sarja:  SHL
Tehtävä:  päävalmentaja
Pelaajaura
Pääsarjaura:  1997–2005
Seurat:  Södertälje SK (Ruotsi I/SEL) Syracuse Crunch (AHL) Vancouver Canucks (NHL) Edmonton Oilers (NHL) Hamilton Bulldogs (AHL) New York Rangers (NHL) Hartford Wolf Pack (AHL) Houston Aeros (IHL) Milwaukee Admirals (IHL/AHL) Ilves (SML) HC Undici (Ruotsi IV/Ruotsi III)
NHL-varaus:  254. varaus, 1993 Vancouver Canucks
Bert Erik Johan Robertsson (s. 30. kesäkuuta 1974 Södertälje, Ruotsi) on ruotsalainen jääkiekkovalmentaja ja entinen puolustaja, joka toimii SHL-joukkue Linköping HC:n päävalmentajana. Hän siirtyi pelaajauransa alussa Pohjois-Amerikkaan suoraan Ruotsin toiseksi korkeimmalta sarjatasolta maan I-divisioonasta. Robertsson pelasi NHL:ää Vancouver Canucksissa, Edmonton Oilersissa ja New York Rangersissa yhteensä 123 runkosarjaottelua tehopistein 4+10=14 ja viisi playoff-ottelua ilman tehopisteitä. Hän pelasi suurimman osan Pohjois-Amerikassa vietetyistä vuosistaan kuitenkin farmiliigoissa, AHL:ssä ja IHL:ssä. Robertsson pelasi ammattilaisuransa lopulla myös yhden kauden Tampereen Ilveksen SM-liigajoukkueessa ja kaksi kautta Södertälje SK:n Elitserien-joukkueessa. Hänet tunnettiin pelityyliltään puolustavana puolustajana, joka ei kaihtanut fyysistä peliä.
Pelaajaura > Maajoukkueura

Robertsson pelasi kolme nuorten maaottelua.
Valmentajaura

Kaudella 2008–2009 Robertsson aloitti Almtuna IS:n apuvalmentajana Jonas Rönnqvistin johtamassa valmennustiimissä Ruotsin toiseksi korkeimmalla sarjatasolla HockeyAllsvenskanissa. Kaudella 2009–2010 joukkue eteni kaikkien aikojen parhaimmalle sijalleen, runkosarjan neljännelle sijalle. Almtuna eteni Kvalserieniin, mutta joukkue jäi kuitenkin ilman sarjanousua. Kaudella 2010–2011 Robertsson jatkoi Allsvenskanissa Mats Waltinin apuvalmentajana VIK Västerås HK:ssa.
Kaudeksi 2011–2012 Robertsson nimettiin Elitserien-joukkue Skellefteå AIK:n apuvalmentajaksi Anders Forsbergin johtamaan valmennustiimiin. Hän voitti kauden päätteeksi hopeaa. Kauden 2012–2013 päätteeksi Robertsson voitti Ruotsin-mestaruuden, kuten myös seuraavan kauden 2013–2014 päätteeksi, jolloin Skellefteån päävalmentajana toimi Hans Wallson. Kahden seuraavan kauden päätteeksi Robertsson voitti Wallsonin valmennustiimissä hopeaa. Vuosina 2016–2018 hän toimi Stefan Klockaren apuvalmentajana. Robertsson voitti kauden 2017–2018 päätteeksi hopeaa.
Kahdeksan Skellefteåssa vietetyn vuoden jälkeen Robertsson nimettiin kaudeksi 2019–2020 kolmivuotisella sopimuksella Linköping HC:n SHL-joukkueen päävalmentajaksi. Joukkue jäi hänen debyyttikaudellaan pudotuspelien ulkopuolelle ja sijoittui runkosarjassa sijalle 11.
Muuta

Robertssonin poika Simon pelaa hyökkääjänä SHL-joukkue Skellefteå AIK:ssa.
Mäkiinkylä

Mäkiinkylä (ven. Троицемяки, Troitsemäki), myös "Mäkienkylä", "Mäkii", oli inkeriläis-inkeroinen kylä, joka kuului Lempaalan luterilaiseen seurakuntaan. Kylä sijaitsi kirkonkylästä koilliseen, lähellä Suomen rajaa.
Kylän osat mainitaan Novgorodin Vatjan viidenneksen verokirjassa vuodelta 1499/1500: Randkula Mähkissä, Mähkih jne. 
Vuonna 1642  kylä oli merkitty nimellä "Varvarino" ja siellä asui Larsson ja Hansson. Vuonna 1696 Mäkiin hovi oli arennilla Nyenin pormestarin Baltzar Ladou:lla ja asukkaat Jääskeläinen, Antti Orava, Karjalainen, Ivanof ja Andreof. Vuonna 1744 mainitaan seuraavat kylän osat ja luterilainen väestö: Haapasaari (Erik Antinpoika, Antti Veikkolainen, lois Juhana Orkolainen, Pietari Koukkanen, Jöran Matsson, Erik Filipson), Miskunmäki (Jakob Pekkanen ja Jöran Pajari), Pekkolanmäki (Henrik Mortenson, lois Juhana Karjalainen, lois Thomas Sonni, Karl Riisti), Oinolanmäki (Matti Hansson, lois Paavo Oravainen, lois Samuel Peltonen), Kalikkala (Paavo Lampinen).
Vuonna 1848 inkerikkoja asui seuraavissa kylän osissa: Vaskela 55 henkilöä, Juskela 41, Simanola 20, Miskula 47, Pekkola 21,
Komula 14, Pajarinmäki 15, Hovinmäki 45, Ristula 24 ja Lukasi 13. Silloin kylässä asui yhteensä 94 inkeriläistä (äyrämöisiä) ja 55 Suomen suomalaista.
Miskula (Miskunmäki) on tunnetun inkeroisen runonlaulajan Larin Parasken syntymäpaikka. Hänen isänsä oli "Kuussovan" (Kusovan, omistajan sukunimen mukaan) hovin maaorja. Muita kylän runonlaulajia oli Mattilan Savelen Oute ja Vihtana Liisa Hovinmäeltä, Ristolan Iro, Iknatan Oute, Serkein Anni ja muut.
Vuonna 1864 Mäissä oli rakennettu Pyhän Hengen (Kolminaisuuden, ven. Troitsa) ortodoksinen kirkko ja muodostettu oma seurakunta, sitä ennen se kuului Vuoleen ortodoksisen seurakuntaan.
1900-luvun alussa Hovinmäessä avattiin venäjänkielinen koulu. Vuonna 1914 listattiin kylän osina Simola, Veikkola, Juskela ja Vaskela . Kylässä asui silloin myös venäläisiä, joka tuotiin aikoinaan sisä-Venäjältä. Vuonna 1916 Mäkiinkylässä avattiin osuuskauppa.
Vuoden 1926 väestönlaskun mukaan Mäkiinkylän kyläneuvostossa oli seuraavat kylät: Pajarinmäki (49 asukasta, niistä 37 inkeriläistä, loput inkerikot ja venäläiset), Veikkola (78-67), Miskula (72-53), Pekkala (43-39, 3 Suomen suomalaista), Ristola (65-32), Simola (99-78), Hovimäki (65-45, 6 Suomen suomalaista) ja Juskela (74-6). Mäkiinkylässä asui 109 ihmistä, niistä 14 inkeriläistä ja 8 Suomen suomalaista, loput inkerikot ja venäläiset.
Neuvostoaikana kylän alueella alkoi karkotuksia vuonna 1931, kun "kulakkeja" lähetettiin Hiipinään ja Siperiaan, ja jatkui vuosina 1933 ja 1935 (Keski-Aasiaan). Rajavyöhykkeen tyhjentämisen takia toimeenpantiin lopullinen karkotus kesäkuussa 1936, kun koko väestö pakkosiirrettiin kodeistaan Vologdan alueelle.